CELEX: 62015TN0485
Language: bg
Date: 2015-08-24 00:00:00
Title: Дело T-485/15: Жалба, подадена на 24 август 2015 г. — Alsharghawi/Съвет

12.10.2015   
            
            
               BG
            
            
               Официален вестник на Европейския съюз
            
            
               C 337/41
            
         Жалба, подадена на 24 август 2015 г. — Alsharghawi/Съвет
   (Дело T-485/15)
   (2015/C 337/46)
   Език на производството: френски
   
      Страни
   
   
      Жалбоподател: Bashir Saleh Bashir Alsharghawi (Йоханесбург, Южна Африка) (представител: É. Moutet, avocat)
   
      Ответник: Съвет на Европейския съюз
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Решение (ОВППС) 2015/1333 на Съвета от 31 юли 2015 година и за отмяна на решение 2011/137/ОВППС, както и Регламент за изпълнение (ЕС) 2015/1323 на Съвета от 31 юли 2015 година за прилагане на член 16, параграф 2 от Регламент (ЕС) № 204/2011 относно ограничителни мерки с оглед на положението в Либия;
            
         
               —
            
            
               да осъди Съвета да заплати съдебните разноски.
            
         
      Правни основания и основни доводи
   
   В подкрепа на жалбата си жалбоподателят излага четири основания.
   
               1.
            
            
               Първото основание е извлечено от липсата на компетентност на Съвета да впише жалбоподателя в списъка с лицата, спрямо които се прилагат ограничителните мерки, тъй като името му не било посочено нито в Резолюции на Съвета за сигурност на ООН 1970 (2011) и 1973 (2011), нито в изменящите ги резолюции 2213/2015 и 2214/2015.
            
         
               2.
            
            
               Второто основание е извлечено от допускането на съществени процесуални нарушения, като самото основание е разделено на две части:
               
                           —
                        
                        
                           нарушение на задължението за мотивиране;
                        
                     
                           —
                        
                        
                           нарушение на правото на защита на жалбоподателя, тъй като не било проведено състезателно производство.
                        
                     
         
               3.
            
            
               Третото основание е извлечено от нарушение на правните норми относно прилагането на Учредителните договори, като самото основание е разделено на две части:
               
                           —
                        
                        
                           нарушение на презумпцията за невиновност;
                        
                     
                           —
                        
                        
                           нарушение на основни права, доколкото, налагайки ограничителни мерки на жалбоподателя, Съветът засягал правото му на свободно придвижване, както и правото му на собственост.
                        
                     
         
               4.
            
            
               Четвърто основание, извлечено от необосноваността на оспорваните актове, доколкото липсвала солидна фактическа основа, обуславяща тяхната релевантност.